**INFORMÁCIA O SPRACÚVANÍ OSOBNÝCH ÚDAJOV V SÚVISLOSTI S OPATRENIAMI PROTI ŠÍRENIU OCHORENIA COVID-19 VO VZŤAHU K ZAMESTNANCOM**

Vážený zamestnanec,

týmto si Vám dovoľujeme poskytnúť informácie o spracúvaní Vašich osobných údajov týkajúcich sa informácií vo vzťahu k ochoreniu COVID–19 v súlade s ustanoveniami Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej ako „***Nariadenie***“).

**Prevádzkovateľ spracúvania a jeho kontaktné údaje**

Prevádzkovateľom je spoločnosť **\_\_\_\_\_\_\_\_\_\_\_\_\_\_\_\_\_\_\_**, so sídlom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, IČO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, zapísaná v: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ďalej ako „***Prevádzkovateľ***“). Prevádzkovateľa a jeho zodpovednú osobu, ak je určená, môžete vo veciach týkajúcich sa spracúvania osobných údajov kontaktovať písomne na vyššie uvedenej adrese alebo elektronicky na e-mailovej adrese \_\_\_\_\_\_\_\_\_\_\_\_\_\_\_\_\_\_\_\_.

**Účel, právny základ a ďalšie informácie o spracúvaní**

**Účel spracúvania**: Účelom spracúvania je zabezpečenie ochrany zdravia pri práci podľa osobitných predpisov a kontinuitu organizácie práce takým spôsobom, ktorý vylúči alebo zníži nebezpečenstvo šírenia prenosného ochorenia COVID-19 na pracovisku a v priestoroch Prevádzkovateľa ako zamestnávateľa počas trvania mimoriadnej situácie v dôsledku pandémie ochorenia COVID-19.

Za vyššie uvedeným účelom bude Prevádzkovateľ ako Váš zamestnávateľ, na základe výslovného zákonného oprávnenia uvedeného v § 250b ods. (7) zákona č 311/2001 Z. z. Zákonník práce v znení neskorších predpisov (ďalej ako „***Zákonník práce***“) zisťovať od Vás ako svojich zamestnancov, či:

1. ste očkovaní proti ochoreniu COVID-19,
2. či ste toto ochorenie v posledných 180 dňoch prekonali alebo
3. ak nespĺňate žiadne z uvedených kritérií, že sa na ochorenie COVID-19 dávate testovať a že v prípade, ak bude Úradom verejného zdravotníctva SR vydané príslušné opatrenie podľa § 48 ods. (4) písm. ab) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej ako „***Zákona o ochrane verejného zdravia***“), ktorým bude Prevádzkovateľovi ako Vášmu zamestnávateľovi uložená povinnosť dočasne podmieniť Váš vstup na pracovisko predložením potvrdenia o splnení vyššie uvedených skutočností alebo otestovaním sa na ochorenie COVID-19 testovaním, ktoré zabezpečí Váš zamestnávateľ, využije možnosť testovania sa na toto ochorenie ponúknutú Prevádzkovateľom ako Vašim zamestnávateľom.

**Získavanie vyššie uvedených informácií realizuje Prevádzkovateľ ako svoje právo vyplývajúce z vyššie označeného ustanovenia Zákonníka práce a jeho cieľom je získať informácie na to, aby sa Prevádzkovateľ mohol administratívne a materiálne pripraviť na povinnosť zabezpečiť pre svojich zamestnancov bezplatné testovanie na ochorenie COVID-19 a plnenie povinnosti dočasne podmieňovať vstup svojich zamestnancov na pracovisko v režime OTP, keď bude Úradom verejného zdravotníctva SR v súlade s vyššie uvedeným takéto opatrenie Prevádzkovateľovi ako Vášmu zamestnávateľovi uložené**, ako aj za účelom predídenia rozšírenia ochorenia COVID-19 vo svojej prevádzke a na jeho pracoviskách, aby mohol zabezpečiť kontinuitu svojej činnosti, výkon práce a realizáciu výroby. V neposlednom rade, zámerom Prevádzkovateľa je aj zabezpečiť pre svojich zamestnancov nezávadné a bezpečné pracovné podmienky a prostredie.

**Právny základ**: Právnym základom vyššie uvedeného spracúvania osobných údajov je čl. 6 ods. 1 písm. f) Nariadenia, t. j. spracúvanie je nevyhnutné na účely oprávnených záujmov Prevádzkovateľa ako Vášho zamestnávateľa, ktoré vyplývajú priamo z § 250b ods. (7) zákona č. 311/2001 Z. z. Zákonník práce v znení neskorších predpisov (ďalej ako „***Zákonník práce***“), pričom sledovanými oprávnenými záujmami sú najmä:

1. *zabezpečenie ochrany zdravia pri práci podľa osobitných predpisov a kontinuity organizácie práce takým spôsobom, ktorý vylúči alebo zníži nebezpečenstvo šírenia prenosného ochorenia COVID-19 na pracovisku a v priestoroch Prevádzkovateľa ako Vášho zamestnávateľa,*
2. *príprava na administratívne a materiálne zabezpečenie plnenia povinnosti podľa § 48 ods. (4) písm. ab) v prípade, ak bude Prevádzkovateľovi podľa Zákona o ochrane verejného zdravia takéto opatrenie uložené,*
3. *realizácia krokov na minimalizáciu šírenia prenosného ochorenia COVID-19 v prevádzkových priestoroch Prevádzkovateľa a realizácia preventívnych krokov na zabezpečenie trvalého výkonu jeho výrobnej a/alebo inej obdobnej činnosti a zabezpečovanie nezávadného pracovného prostredia pre jeho zamestnancov.*

Výnimkou oprávňujúcou Prevádzkovateľa ako Vášho zamestnávateľa spracúvať nižšie označené osobitné kategórie osobných údajov (údajov zdravotnom stave) podľa čl. 9 Nariadenia je splnenie okolnosti podľa čl. 9 ods. (2) písm. b) Nariadenia – spracúvanie je nevyhnutné na účely plnenia povinností a **výkonu osobitných práv Prevádzkovateľa v oblasti pracovného práva a práva sociálnej zabezpečenia** a sociálnej ochrany, pokiaľ je to povolené právom EÚ alebo právom členského štátu (SR) poskytujúcimi primerané záruky ochrany základných práv a záujmov dotknutej osoby, pričom právnym predpisom, ktorý takéto spracúvanie povoľuje, je § 250b ods. (7) Zákonníka práce.

**Rozsah spracúvaných osobných údajov**: Bežné osobné údaje v rozsahu meno, priezvisko, osobné číslo (ak je pridelené alebo Váš iný interný identifikačný údaj u zamestnávateľa), informácie o tom, že nespĺňate žiadnu z nižšie uvedených skutočností týkajúcich sa spracúvania osobitných kategórií osobných údajov a že v prípade, ak bude nariadené príslušné opatrenia Úradom verejného zdravotníctva podľa § 48 ods. (4) písm. ab) **Zákona o ochrane verejného zdravia** sa budete na ochorenie COVID-19 testovať, a to individuálne alebo že využijete možnosť testovania sa u Prevádzkovateľa ako Vášho zamestnávateľa zabezpečeného priamo Prevádzkovateľom v jeho priestoroch a osobitná kategória osobných údajov – **údaj o zdravotnom stave** v nasledujúcom rozsahu:

1. informácia o tom, či ste očkovaní voči ochoreniu COVID-19, alebo
2. informácia o tom, či ste toto ochorenie v posledných 180 dňoch prekonali a v prípade, ak ste ho prekonali, dátum uplynutia uvedenej 180 dňovej lehoty.

**Príjemcovia:** Osobné údaje od Vás získava iba poverený zamestnanec Prevádzkovateľa – oprávnená osoba, pričom tieto nie sú ďalej poskytované žiadny príjemcom v postavení sprostredkovateľov alebo žiadnym tretím osobám. Štatistické výstupy o počte testov na ochorenie COVID-19, ktoré zo získaných informácií vyplynú, budú poskytnuté príslušnému zdravotníckemu zariadeniu zabezpečujúcemu testovania na pracovisku Prevádzkovateľa alebo príslušným orgánom verejnej moci v zmysle relevantných právnych predpisov. Vaše osobné údaje nebudú poskytované do tretích krajín alebo medzinárodných organizácií ani žiadnym ďalším organizáciám a pri ich spracúvaní neprichádza k žiadnemu profilovaniu v zmysle jeho definície podľa Nariadenia.

**Doba uchovávania:** Vyššie uvedené osobné údaje bude Prevádzkovateľ uchovávať iba do času prijatia opatrenia podľa § 48 ods. (4) písm. ab) Zákona o ochrane verejného zdravia, kedy bude kontrola režimu OTP na pracovisku uložená Prevádzkovateľovi ako jeho zákonná povinnosť a nevyhnutný čas po prijatí tohto opatrenia potrebný na administratívne zabezpečenie realizácie uvedených povinností, najdlhšie však do 30.04.2022.

**Práva dotknutých osôb:** Ako dotknutá osoba máte v súvislosti so spracúvaním Vašich osobných údajov viacero práv, napr. právo na prístup k Vašim osobným údajom a právo namietať voči spracúvaniu Vašich osobných údajov založeného na oprávnenom záujme. Všetky bližšie informácie o Vašich právach v súvislosti s ich spracúvaním Prevádzkovateľom nájdete v kompletnej informačnej povinnosti Prevádzkovateľa pre zamestnancov, ktorú nájdete na personálnom oddelení / zverejnenú v internej sieti Prevádzkovateľa / na inom viditeľnom mieste v priestoroch Prevádzkovateľa a s ktorou Vás Prevádzkovateľ už oboznámil.

V \_\_\_\_\_\_\_\_\_\_\_\_\_, dňa \_\_\_\_.\_\_\_\_\_.\_\_\_\_\_\_